Гісторыя удзелу беларусаў у Міжнародных сустрэчах маладых пчаляроў даволі паспяховая. На спаборніцтвах у Чэхіі ў 2016 годзе ў складзе міжнародных каманд прадстаўнікі з нашай краіны былі адзначаны першым, а ў Вялікабрытаніі ў 2017 годзе – першым і другім месцамі. На гэты раз, на жаль, у тройку лідараў члены беларускай каманды не ўвайшлі. Але і апошнімі па ведах і навыках нашы дзеці, вядома ж, не былі. У складзе міжнародных каманд хлопцы занялі восьмае, дзявятае і трынаццатае месца. Агульнакаманднае месца на гэты раз было дзясятым.